 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipality of Gjilan**

**Gilan Belediyesi**

Në bazë të nenit 10. pika 2.1 dhe 2.5, nenit 11. pika.6, nenit 17 dhe nenit 26. pika 3. të Ligjit Nr. 04/L-174 për Planifikim të Hapësinor (“Gazeta Zyrtare e Republikës së Kosovës” nr. 30/ dt.28.gusht 2013, dhe nenit 37. paragrafi 1, pika 1.2, të Statutit të Komunës së Gjilanit, e duke u mbështetur në pikën 8. të Vendimit Nr. 01. 5791 për miratimin e Planit Rregullues Urban: “Qendra/z-1” të dt. 19.05.2010, Kuvendi i Komunës së Gjilanit në seancën e mbajtur më datë: 27.04.2016, miraton këtë:

**V e n d i m**

**Për Qasjen e Revidimit të Planit Rregullues të Hollësishëm: “Qendra-1” e Qytetit të Gjilanit**

1. Me këtë Vendim, i qaset revidimit të Planit Rregullues të Hollësishëm (Urban): “Qendra-Zona -1”, e Qytetit të Gjilanit, Nr. 01. 5791 të datës 19.05.2010, ( në tekstin e mëtjemë: PRrH-“Qendra-1”, i cili përfshinë hapësirën e cila përkufizohet duke filluar nga ura mbi Lumin “Mirusha” në qendër të Qytetit dhe vazhduar paralel me shtratin e Lumit deri te Xhamia e Balecit, duke përcjellë kufirin në mes Stadionit të Qytetit dhe Kompleksit të Shkollave të Mesme, deri te ruuga “Adem Jashari, ku kthehet në të majt deri te udhëkryqi afër fakultetit, kthehet në të djathtë duke vazhduar deri të rruga: “Rexhep Mala”, kthehet në të djathë deri të rruga “A. Presheva”, ku kthehet në të majtë deri te rruga e parë , kthehet djathtas dhe e percjell rrugën të cilën e përcjel deri te bashkimi me rrugën “Reshat Ymeri”, ku kthehet në drejtim të Qytetit deri te rruga kryesore Gjilan-Bujanovc, kthehet në të majtë duke e përcjellë të njetën deri të ura mbi lumin Stanishor, ku kthehet në të djathë duke përcjellë rrugën Gjilan –Malishevë deri te kthesa e parë, duke përcjell kufirin e tregut të Gjelbërt deri te objekti i parë, ku kthehet në të majtë deri të shtrati i Lumit “Mirusha” të cilin më pastaj e përcjellë rrjedhës së epërme deri në Qendër të Ura, përkatësisht pika fillestare, në sipërfaqe prej gjithësej: 36 hektar, në tërësi sipas paraqitjes grafike e cila është pjesë përbërse e këtij vendimi.
2. Revidimi nga pika I. e këtij vendimi nënkupton: plotësimin, ndryshimin, harmonizimin, riplanifikimin, ndryshimin e destinimit, gabaritit, etazhitetit dhe shfrytëzimit të hapësirës të përfshirë me këtë plan.
3. PRrH, duhet të hartohet si tërësi e hapësirës së përshkruar në pikën I të këtij Vendimi dhe ka për detyrë të përcaktojë caqet e zhvillimit, shfrytëzimit dhe të rregullimit të hapsirës si dhe ndërlidhjen e këtij plani me planet apo hapësirat që korespondojnë dhe përkufizohen me këtë plan.
4. Me Planin nga pika I. e këtij vendimi do të riplanifikohet, ndryshohet, plotësohet dhe harmonizohet hapësira perkatëse në kontekst të ndryshimeve të bëra dhe harmonizimin e tyre me nevojat dhe mundësitë reale për të arritur kushte optimale të zhvillimit dhe organizimit hapsinor, rregullimit të tokës ndërtimore, ndërtimit të objekteve për banim dhe destinime tjera si dhe ndërtimin e objekteve të infrastrukturës teknike komunale me përmbajtje përcjellëse, me qëllim të krijimit të kushteve dhe për zhvillim të qëndrueshëm, kompakt dhe racional lokacioneve që janë si pjesë e tërësisë së Planit Zhvillimor Urban të Qytetit të Gjilanit.
5. PRRH, duhet të përmbajë: Pjesën tekstuale dhe Pjesën grafike.

Pjesa tekstuale dhe pjesa grafike e planit duhet të përmbajë të gjitha elementet e

parapara me U.A. për zbatimin e Ligjit për planifikimin hapsinor mbi elementet e

themelore të Planit Rregullues Urban, nr. rend. 41, nr. prot.02/05,

1. Bartës i hartimit të detyrës projektuese dhe mbikqyrjes caktohet: Drejtoria për Urbanizëm, Planifikim dhe Mbrojtje të Mjedisit e Komunës së Gjilanit.
2. Bartësi i hartimit të planit sipas pikës 1 të këtijë vendimi, është i obliguar që planin ta hartojë në bazë të prioriteteve dhe afateve të cilat do të i caktojnë Kuvendi i Komunës së Gjilanit dhe organet e tij.
3. Draft plani duhet vënë në shqyrtim publik dhe komente. Paraqitja e planit për shqyrtim publik dhe koha për dhënjen e komenteve duhet të duhet të shpallen në mjetet e informimit.
4. Financimi i hartimit të këtij plani do të bëhet nga mjetet buxhetore të KK-ës së Gjilanit.

Financimin e hartimit të PRrH-së ose pjesëve të tij, mund të bëhet edhe nga palët e

treta, me pëlqimin paraprak dhe në koordinim e mbikqyrje të Drejtorisë për Urbanizëm,

Planifikim dhe Mbrojtje të Mjedisit e Komunës së Gjilanit.

1. PRrH, do të hartohet për periudhën 8 vjeqare, me mundësi rishikimi pas 5 vitesh.
2. Elaborati i këti plani do të hartohet në 5 kopje të origjinalit.
3. Mbi zbatimin e këtijë Vendimi do të kujdeset Kryetari i Komunës së Gjilanit, Drejtoria për Urbanizëm, Planifikim dhe Mbrojtje të Mjedisit e Komunës së Gjilanit.
4. Ky Vendim hyn në fuqi 15 ditë pas regjistrimit në zyrën e protokollit të MAPL-së dhe publikimit në gjuhët zyrtare në ueb faqen e Komunës,

01.Nr. 016-39498 Kryesuesja e KK Gjilan

Gjilan, më 27.04.2016. \_\_\_\_\_\_\_\_\_\_\_\_\_\_\_\_\_\_\_\_\_

/Valentina Bunjaku-Rexhepi/

A r s y e t i m

i

Propozim Vendimit për qasjen e Revidimit të Plani Regullues Urban: “Qendra -1”

Bazë juridike për miratimin e Vendimit mbi qasjen e revidimit të Planit Rregulluese Urban: “Qenrda -1” është pika 8 dhe 9 e nenit 17. të Ligjit Nr. 04/L-174 për Planifikim të Hapësinor (“Gazeta Zyrtare e Republikës së Kosovës” nr. 30/ dt.28.gusht 2013, dhe Statuti i Komunës së Gjilanit, në bazë të së cilave Kuvendet Komunale obligohen që në afatin prej 5 vitesh nga data e miratimit të planeve, mund të i qasen revidimit të të njejtave.

Për shkak të kërkesave të shumta të qytetarëve për ndërtimin e objekteve për banim individual, banim kolektiv, objekte shërbyese-tregtare, ekonomike dhe zhvillimit dinamik të pasluftës nga njëra anë dhe ekzistimit të disa planeve të mëhershme të viteve 70, 80-ta dhe PRrU të vitit 2010, të pa realizuara, e të cilat edhe për nga destinimi edhe për nga përmbajtja janë të tejkaluara dhe nuk përkojnë me trendet e zhvillimit të ekonomisë së tregut, planifikimin hapsinor bashkohor dhe të qëndrueshëm, mbrojtjen e mjedisit, partneritetin publiko-privat etj., këto plane në vend të krijimit të mundësive për krijimin e kushteve më të mira për jetë, janë bërë pengesë e një zhvillimi të qëndrueshëm dhe të planifikuar më kritere më bashkohore.

Një gjëndje e tillë ka shkaktuar në pengesa të ndryshme si që janë: mosmundësia kompletimit të trojeve ndërtimore sipoas atyre planeve për shkak të ndyshimit të karakterit të pronës, mospërputhmëria e ngastrave kadastrale me ngastrat ndërtimore, ndërhyrja e një ngastre ndërtimore në 2-3 prona, mospërputhshmëria e objekteve ekzistuese me objektet e planifikuara, planifikimi i dhe harmonizimi trasave të dhe profilimit të rrugëve, mundësitë e kufizuara të komunës për shpronësimin dhe kompenzim të këtyre pronave, rrugët ekzistuese të ngushta dhe pa trotoare dhe përmbajtje përcjellëse, ndërhyrja planeve të reja në disa plane të mëhershme dhe mungesa e gatishmërisë të pronarëve të tokave dhe objekteve për bashkimin e pronave dhe ndërtimin e objekteve të banimit kolektiv, disproporcioni i çmimit të rregullimit dhe çmimit të lejeve ndërtimore, etj., e që të gjitha këto kan qenë pengesa dhe kan ndikuar dukshmëm në mosrealizimin e planeve të mëhershme.

Duke u nisur nga shkaqet e lartëpërmendura e duke u bazuar në mundësinë ligjore të revidimit të planeve, me qëllim të funkcionalizimit, shfrytëzimit sa më racional dhe përmbajtësor të hapësirës së Qendrës së Qytetit të Gjilanit në veqanti e mbi të gjitha, krijimin e kushteve dhe mundësive që me një qasje të re në procesin e planifikimit duke marë në konsideratë ineresin dhe e qytetarëve, mendojmë se miratimi i vendimit të propozuar do të i hapte mundësite e një zhvillimi shumë më dinamik, duke ardhë në shprehje edhe partneritei publiko –privat.

DREJTORIA PËR URBANIZËM, PLANIFIKIM DHE MBROJTJE TË MJEDISIT

Gjilan, Prill / 2016